pythainlp/thai-wiki-dataset-v4 huggingface dataset:
หินแห่งสโคน

หินแห่งสโคน  หรือเรียกได้อีกอย่างหนึ่งว่า หินแห่งชะตา (Stone of Destiny) และมักเรียกกันในประเทศอังกฤษว่า "หินราชาภิเษก" ซึ่งเป็นหินทรายสีแดงทรงสี่เหลี่ยมผืนผ้าซึ่งใช้ในพิธีบรมราชาภิเษกของพระมหากษัตริย์แห่งสก็อตแลนด์มาเป็นเวลานับร้อยๆปี และในภายหลังรวมถึงพระมหากษัตริย์แห่งอังกฤษ บริเตนใหญ่ และสหราชอาณาจักรด้วย ตามประวัติศาสตร์แล้ว หินแห่งสโคนถูกเก็บรักษาไว้ที่แอบบีย์สโคน (Scone Abbey) ในเมืองสโคน ใกล้ๆกับเมืองเพิร์ธ ในประเทศสก็อตแลนด์
หินแห่งสโคนมีขนาดประมาณ x x และมีน้ำหนักประมาณ ด้านบนของหินจะมีห่วงเหล็กซึ่งใช้สำหรับการเคลื่อนย้ายได้สะดวก ซึ่งหินแห่งสโคนได้ถูกใช้งานครั้งล่าสุดในปีค.ศ. 2023 ในพระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร
บรรณานุกรม.
<templatestyles src="Refbegin/styles.css" />
แมกซ์ มาร์ติน

คาร์ล มาร์ติน แซนด์เบิร์ก (Karl Martin Sandberg) หรือ แมกซ์ มาร์ติน (Max Martin) เกิดวันที่ 26 กุมภาพันธ์ ค.ศ. 1971 เป็นโปรดิวเซอร์เพลงและนักแต่งเพลงชาวสวีเดน เป็นที่รู้จักในช่วงกลางคริสต์ทศวรรษ 1990 หลังจากมีผลงานเพลงฮิตกับศิลปินอย่าง เอซออฟเบส, แบ็กสตรีตบอยส์, บริตนีย์ สเปียส์, เอ็นซิงก์ , เทย์เลอร์ สวิฟต์ และโรบิน เช่นเพลง "Quit Playing Games (With My Heart)", "Everybody (Backstreet's Back)", "I Want It That Way", "...Baby One More Time", "Oops!... I Did It Again" และ "It's My Life"
ในช่วงปลายคริสต์ทศวรรษ 1990 และต้นคริสต์ทศวรรษ 2000 มาร์ตินมีผลงานเด่นคือแนวเพลงป็อปที่เต้นรำได้ มีการใช้คีย์บอร์ด ผสมรวมกับดนตรีอื่น ๆ เช่นฟังก์ เฮฟวีเมทัล และยูโรป็อป อย่างไรก็ตามเพลงฮิตของเคลลี คลาร์กสัน ในปี 2004/2005 อย่างเพลง "Since U Been Gone" และ "Behind These Hazel Eyes" เขาได้ทำแนวเพลงที่หนักขึ้น โดยเน้นไปที่ดนตรีร็อก
ปลอเยชต์

ปลอเยชต์  เป็นเมืองหลักของเทศมณฑลปราฮอวา ประเทศโรมาเนีย ตั้งอยู่ห่างจากบูคาเรสต์ไปทางเหนือราว 56 กิโลเมตร จากการสำรวจประชากรใน ค.ศ. 2011 เมืองมีประชากร 201,226 คน เป็นเมืองที่มีประชากรมากเป็นอันดับ 9 ของประเทศโรมาเนีย
อติรุจ สิงหอำพล

อติรุจ สิงหอำพล ชื่อเล่น นัท (เกิดวันที่ 16 สิงหาคม พ.ศ. 2529) เป็นนักแสดง และพิธีกรชาวไทย อดีตนักแสดงสังกัดช่อง 7HD ปัจจุบันเป็นนักแสดงอิสระ
ประวัติ.
อติรุจ สิงหอำพล ชื่อเล่น นัท เกิดที่อำเภอจัตุรัส จังหวัดชัยภูมิเมื่อวันที่ 16 สิงหาคม พ.ศ. 2529 จบการศึกษาระดับมัธยมศึกษา โรงเรียนกาญจนาภิเษกวิทยาลัย ชัยภูมิ ที่จังหวัดชัยภูมิ สำเร็จการศึกษาระดับปริญญาตรี มหาวิทยาลัยศรีปทุม เป็นนักแสดงในสังกัดสถานีโทรทัศน์สีกองทัพบกช่อง 7
เริ่มมีผลงานเมื่อปี 2549 ผลงานละครเรื่องแรกคือเรื่อง พลิกดินสู่ดาว รับบท ปยุทธ ต่อด้วยแสดงละครจักร ๆ วงศ์ ๆ เรื่อง เกราะกายสิทธิ์ รับบท ไอศูรย์ จากนั้นก็มีผลงานตามมามากมายไม่ว่าจะเป็นแสดงมิวสิกวีดีโอ แสดงภาพยนตร์ และงานพิธีกร
แว่วกริ่งกังสดาล

แว่วกริ่งกังสดาล  เป็นการ์ตูนไทยที่ได้รับรางวัลชนะเลิศรางวัลการ์ตูนนานาชาติ (International Manga Award) ครั้งที่ 6 ซึ่งสร้างสรรค์โดยโกสินทร์ จีนสีคง
เนื้อเรื่องย่อ.
ขุนทอง อาศัยอยู่กับแม่แค่ 2 คน แต่แม่ของเขาไปแต่งงานใหม่กับมหาเศรษฐีที่ดูไบและขายบ้านทิ้ง เขาจึงต้องไปอยู่กับพ่อที่เป็นครูสอนดนตรีไทยที่เกาะระฆัง เนื่องจากเขาเป็นมือกลองวงร๊อก ไม่มีความถนัดในดนตรีไทย แต่การได้ไปอาศัยอยู่วงดนตรีไทยทำให้เขาได้เข้าไปหัดเล่นระนาดเอกในเวลาต่อมา
มันซี (รัฐอินดีแอนา)

มันซี  เป็นเมืองในเดลาแวร์เคาน์ตี รัฐอินดีแอนา สหรัฐอเมริกา เป็นสถานที่ตั้งของมหาวิทยาลัยบอลสเตตและบอลคอร์โปเรชัน และเป็นที่กำเนิดของการ์ตูน "การ์ฟิลด์" เทศบาลเมืองมีประชากร 118,769 คน ขณะที่เมืองมีประชากร 70,085 คน จากการสำรวจประชากรในปี ค.ศ. 2010
รัฐอาร์เกา

รัฐอาร์เกา  เป็นหนึ่งในรัฐที่อยู่ทางตอนเหนือของประเทศสวิตเซอร์แลนด์ ตั้งอยู่ทางตอนใต้ของแม่น้ำอาเร จึงเป็นที่มาของชื่อรัฐที่เรียกว่า Aar-gau ที่หมายถึง เขตอาเร เป็นหนึ่งในรัฐที่มีความหนาแน่นประชากรมากที่สุดของสวิตเซอร์แลนด์ มีเมืองหลวงคืออาเรา
กรภัสสรณ์ รัตนเมธานนท์

กรภัสสรณ์ รัตนเมธานนท์ ชื่อเล่น จอยซ์ นักร้องวงไทรอัมพ์ส คิงดอม สังกัดโดโจ ซิตี้ ในเครือเบเกอรี่ มิวสิก
ประวัติ.
กรภัสสรณ์ รัตนเมธานนท์ หรือชื่อเดิม พรพรรณ รัตนเมธานนท์ เกิดเมื่อวันที่ 17 พฤศจิกายน พ.ศ. 2523 เป็นบุตรคนโตในบรรดาพี่น้อง 3 คน มีน้องชาย 2 คน ชื่อ บอส และนัท ในจำนวนพี่น้อง 3 คน พ่อชื่อสุวิทย์ รัตนเมธานนท์
เข้าวงการ.
เข้าวงการตั้งแต่อายุ 14 ปี เริ่มงานชิ้นแรกจากการเล่นมิวสิควิดีโอเพลง "ทางออก" ของสมเกียรติ อริยะชัยพาณิชย์ หลังจากนั้นสมเกียรติ ผู้ก่อตั้งค่ายโดโจ ซิตี้ ได้ทาบทามกรภัสสรณ์เป็นศิลปินคู่กับโบ - สุรัตนาวี สุวิพร ในนาม ไทรอัมพ์ส คิงดอม
ไทรอัมพ์ส คิงด้อม.
ไทรอัมพ์ส คิงด้อม (แปลว่า อาณาจักรแห่งชัยชนะ) มีเพลงที่สร้างชื่อเสียง อาทิ อย่าเข้าใจฉันผิด ผ้าเช็ดหน้า มีผลงาน 3 ชุด คือ Triumphs Kingdom (พ.ศ. 2542), Twice TK (พ.ศ. 2543) และ TK vision (พ.ศ. 2544)
ทั้งสองสาวถูกวิจารณ์อย่างมากเรื่องความเหมาะสมในการแต่งกาย รวมถึงความกล้าเกินไปในการแสดงออก ถือว่าสองสาวโบ-จอยซ์ เป็นหนึ่งในผู้นำแฟชั่นการแต่งกายด้วยเสื้อสายเดี่ยวและเกาะอกในสมัยนั้น
ชีวิตส่วนตัว.
เดือนมิถุนายน พ.ศ. 2544 จอยซ์กับโบประกาศพักวง ในงานแถลงข่าว TK Unzipped โดยจอยซ์อ้างว่าจะเดินทางไปเรียนต่อยังต่างประเทศ แต่ทั้งนี้ก็ไม่มีข่าวว่าเธอเดินทางไปเรียนต่อ แต่มีข่าวเชิงลบเกี่ยวกับตัวเธอออกมามากมาย อาทิ มีข่าวว่าเธอเป็นเด็กใจแตก เที่ยวเก่ง ติดยาเสพติด จนกระทั่งท้องและหลบไปคลอดลูกที่ต่างประเทศ ซึ่งเธอเคยออกมาปฏิเสธข่าวทั้งหมด
จอยซ์หวนคืนสู่ถนนสายบันเทิงอีกครั้ง เมื่อปี พ.ศ. 2545 โดยรับบทเป็นคุณครูที่มีบุคลิกเรียบร้อยเหมือนผ้าพับไว้ในละครเรื่อง แก๊งป่วนกวนอินเตอร์ ออกอากาศทางสถานีโทรทัศน์ไอทีวี หลังจากละครจบ เธอก็หายเงียบไปจากวงการบันเทิงอีกครั้ง
ข้อหายาเสพติด.
23 พฤศจิกายน พ.ศ. 2547 จอยซ์ถูกจับข้อหาครอบครองยาบ้าไว้เพื่อจำหน่าย และในวันที่ 21 มีนาคม พ.ศ. 2548 ศาลชั้นต้นพิพากษาจำคุก 8 ปี 1 เดือน ปรับ 340,000 บาท แต่อัยการยื่นอุทธรณ์ จนวันที่ 6 กรกฎาคม พ.ศ. 2550 ศาลอุทธรณ์พิพากษาแก้โทษจำคุกเป็น 33 ปี 4 เดือน ปรับ 800,000 บาท
ต่อมาวันที่ 8 ตุลาคม พ.ศ. 2556 ศาลฎีกาพิเคราะห์เห็นว่าพยานหลักฐานโจทก์มีน้ำหนักเพียงพอรับฟังได้ว่า จอยซ์มีส่วนรู้เห็นกับยาบ้าที่ตำรวจล่อซื้อ 300 เม็ด แต่ไม่ปรากฏพยานหลักฐานชี้ชัดได้ว่ามีส่วนรู้เห็นกับยาบ้าที่ซุกซ่อนอยู่ภายในบ้านจำนวน 3,740 เม็ด จึงยกประโยชน์ให้จำเลย ให้บังคับคดีตามศาลชั้นต้นที่พิพากษาจำคุก 8 ปี 1 เดือน ปรับ 340,000 บาท แต่เนื่องจากจอยซ์ติดคุกมาแล้ว 8 ปี 10 เดือน เกินมาประมาณ 9 เดือน หรือคิดเป็นจำนวนวันได้ 300 วัน ส่วนที่เกินศาลจึงให้หักลดจากค่าปรับที่ต้องเสียวันละ 200 บาท คิดเป็น 60,000 บาท เหลือค่าปรับ 280,000 บาท ซึ่งญาติของจอยซ์ได้ยื่นเงินสดให้แก่ศาลได้พิจารณา จนกระทั่งในเวลา 18:00 น. ศาลได้ออกหมายปล่อยตัวจอยซ์ให้ออกมาในที่สุด
ชีวิตหลังจากต้องโทษ.
หลังจากจอยซ์ได้รับการปล่อยตัวออกจากเรือนจำ เธอปรากฏตัวต่อสาธารณะเป็นครั้งแรกพร้อมกับโบ เมื่อวันที่ 28 ธันวาคม พ.ศ. 2556 ในคอนเสิร์ต "Boyd Ko Family Christmas Together" ซึ่งจัดโดย เลิฟอีส และบีอีซี-เทโร เอ็นเตอร์เทนเม้นท์
แอวก์

แอวก์  เป็นเมืองเล็ก ๆ ทางตะวันออกเฉียงเหนือของประเทศโปแลนด์ มีประชากร 61,156 คน (ค.ศ. 2010) ตั้งอยู่บนฝั่งทะเลสาบแอวก์ที่เกิดจากธารน้ำแข็ง รอบล้อมไปด้วยป่าไม้ เป็นแหล่งในการล่าสัตว์
ลาภศักดิ์ ลาภาโรจน์กิจ

ลาภศักดิ์ ลาภาโรจน์กิจ (เกิด 11 มิถุนายน พ.ศ. 2484) เป็นนักการเมืองชาวไทย อดีตสมาชิกสภาผู้แทนราษฎรจังหวัดสงขลา 6 สมัย อดีตกรรมการสภาที่ปรึกษาพรรคประชาธิปัตย์
ประวัติ.
ลาภศักดิ์ เกิดเมื่อวันที่ 11 มิถุนายน พ.ศ. 2484 ที่ตำบลบางนาค อำเภอเมืองนราธิวาส จังหวัดนราธิวาส เป็นบุตรนายอวยชัย นางศรีสุข ลาภาโรจน์กิจ ด้านครอบครัวสมรสกับนางสุไหม ลาภาโรจน์กิจ มีบุตร-ธิดา 3 คน หนึ่งในนั้น คือภิรพล ลาภาโรจน์กิจ อดีตสมาชิกสภาผู้แทนราษฎรจังหวัดสงขลา 
สำเร็จการศึกษาปริญญาตรี ด้านเศรษฐศาสตร์ จาก Washington International University ประเทศสหรัฐอเมริกา
งานธุรกิจ.
ลาภศักดิ์ เป็นนักธุรกิจสวนยางพาราขนาดใหญ่ และธุรกิจรถตู้สายนราธิวาส-หาดใหญ่ ต่อมาย้ายฐานมาประกอบธุรกิจที่หาดใหญ่ ในนามบ้านซูซูกิ ซึ่งเป็นตัวแทนเอเยนต์จำหน่ายจักรยานยนต์ ใน 14 จังหวัดภาคใต้ สำนักงานใหญ่ตั้งอยู่แถวโรงเรียนสุวรรณวงศ์ ซึ่งขายทั้งรถจักรยานยนต์ขนาดใหญ่ และเล็ก
งานการเมือง.
ลาภศักดิ์ ลงเลือกตั้งสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 6 ครั้ง 
ปี พ.ศ. 2554 ได้ย้ายมาลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 125 แต่ไม่ได้รับเลือกตั้ง 
สมาชิกสภาผู้แทนราษฎร.
ลาภศักดิ์ ลาภาโรจน์กิจ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
แบ็กแลช (2006)

แบคแลช (2006)  เป็นรายการมวยปล้ำของดับเบิลยูดับเบิลยูอี จัดเมื่อวันที่ 30 เมษายน ค.ศ. 2006 ในสนามRupp Arena ในเมืองLexington, Kentucky สหรัฐอเมริกา โดยเป็นครั้งที่ 8 ที่จัดขึ้นในปี ค.ศ.2006 และเป็นการปล้ำของนักมวยปล้ำรอว์
แมงป่องแส้

แมงป่องแส้ หรือ แมงป่องหางแส้  เป็นสัตว์ขาปล้องจำพวกแมงจำพวกหนึ่ง อยู่ในอันดับ Thelyphonida 
แมงป่องแส้ มีรูปร่างลักษณะคล้ายกับแมงป่อง มีขา 4 คู่ แต่ขาคู่หน้าเรียวยาวพัฒนาเป็นอวัยวะรับสัมผัส และมีขนยาวตอนปลายลำตัวมีลักษณะยาวคล้ายแส้ ไม่มีอวัยวะในการต่อย จึงเป็นสัตว์ที่ไม่มีพิษ แต่ก็สามารถปล่อยสารเคมีที่มีกลิ่นฉุนออกมา(มีกลิ่นเปรี้ยว) ซึ่งเป็นกรดอเซติคเป็นส่วนใหญ่ ใช้สำหรับป้องกันตัวไม่ใช้ล่าเหยื่อ อันสามารถขับไล่แมลงบางจำพวกอย่างมดหรือเห็บไปได้
แมงป่องแส้ สามารถจัดจำแนกได้ตามลักษณะของหาง ซึ่งมีทั้งยาวและสั้น แพร่กระจายพันธุ์ในป่ารวมถึงในเมืองในภูมิภาคที่มีอากาศแบบเมืองร้อนหรือกึ่งเขตร้อนทั้งในทวีปยุโรป, แอฟริกา, เอเชีย จนถึงออสเตรเลีย
ในปี ค.ศ. 2006 มีการจำแนกแมงป่องแส้ออกเป็นชนิดต่าง ๆ ได้มากกว่า 100 ชนิด ส่วนชนิดที่รู้จักและพบในไทย รวมถึงพม่าและกัมพูชา มีประมาณ 30 ชนิดหรือมากกว่า 
การจำแนก.
ณ ค.ศ. 2006 มีการระบุชนิดแมงป่องแส้มากกว่า 100 ชนิดทั่วโลก แบ่งออกเป็นวงศ์ และสกุลต่าง ๆ (ซึ่งรวมวงศ์เพิ่มเติมอันเดียวและวงศ์ที่สงสัยว่าสูญพันธุ์หรือยัง) ได้ดังนี้
<templatestyles src="Div col/styles.css"/>
* "Etienneus" 
* "Hypoctonus" 
* "Labochirus" 
* "Thelyphonellus" 
* "Mastigoproctus" 
* "Mimoscorpius" 
* "Myacentrum" 
* "Uroproctus" 
* "Valeriophonus" 
* "Abaliella" 
* "Chajnus" 
* "Ginosigma" 
* "Glyptogluteus" 
* "Minbosius" 
* "Tetrabalius" 
* "Thelyphonus" 
* "Typopeltis" 
* † "Geralinura" 
* † "Mesoproctus" 
* † "Proschizomus"
บาวด์ฟอร์กลอรีซีรีส์

บาวด์ฟอร์กลอรี ซีรีส์  เป็นแมทช์การปล้ำทัวร์นาเม้นท์ของโทเทิลนอนสต็อปแอคเชินเรสต์ลิง ซึ่งจะมีนักมวยปล้ำ 12 คน ปล้ำกันในชุดของการปล้ำในช่วงเดือนกรกฎาคม จนถึงตุลาคม เพื่อสะสมคแนนในการเป็นผู้ท่าชิงแชมป์TNA World Heavyweight Championship ในศึกบาวด์ฟอร์กลอรี คะแนนที่ได้รับนั้นมาจากการเอาชนะในหลากหลายแบบด้วยกัน ได้แก่ 10 คะแนน มาจากการชนะซับมิสชั่น ,7 คะแนน มาจากการชนะจับกด ,5 คะแนน มาจากการชนะเคาน์เอาน์ ,2 คะแนน มาจากการชนะฟาล์ว ,2 คะแนน มาจากการเสมอ และลบ 10 คะแนนมาจากการแพ้ฟาล์ว แมทช์พิเศษสามารถชนะที่ผู้ชนะของแมทช์จะได้รับ 20 คะแนน
#เปลี่ยนทาง นักมวยปล้ำเหล่านี้มีสิทธิ์เข้ารอบชิงชนะเลิศ
#เปลี่ยนทาง นักมวยปล้ำเหล่านี้ถูกตัดออกจากการปล้ำ
#เปลี่ยนทาง นักมวยปล้ำเหล่านี้เป็นผู้ชนะในทัวร์นาเม้นท์
ผลการปล้ำ.
2011.
1 Morgan ถูกบังคับให้ต้องออกจากการปล้ำในศึกImpact Wrestling (28 กรกฎาคม 2011) หลังจากเกิดอาการกล้ามเนื้อฉีก
2 Devon, Dinero และCrimson ถูกบังคับให้ต้องออกจากการปล้ำหลังจากที่ได้รับบาดเจ็บจากการถูกทำร้ายโดย Samoa Joe ในศึกImpact Wrestling (18 สิงหาคม และ 25 สิงหาคม)
#เปลี่ยนทาง นักมวยปล้ำเหล่านี้มีสิทธิ์เข้ารอบชิงชนะเลิศ
#เปลี่ยนทาง นักมวยปล้ำเหล่านี้ถูกตัดออกจากการปล้ำ
#เปลี่ยนทาง นักมวยปล้ำเหล่านี้เป็นผู้ชนะในทัวร์นาเม้นท์
2012.
1 Dinero ถูกบังคับให้ต้องออกจากการปล้ำในวันที่ 12 สิงหาคม, หลังจากมาอาการบาดเจ็บที่ไหล่
นฤชาติ บุญสุวรรณ

<ns>0</ns>
 <revision>
 <parentid>12437542</parentid>
 <timestamp>2025-08-08T15:21:03Z</timestamp>
 <contributor>
 <username>Poompong1986</username>
 </contributor>
 <comment>/* อ้างอิง */</comment>
 <origin>12464371</origin>
 <model>wikitext</model>
 <format>text/x-wiki</format>
นฤชาติ บุญสุวรรณ (11 มกราคม พ.ศ. 2489 – 4 สิงหาคม พ.ศ. 2567) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์
ประวัติ.
นฤชาติ เกิดเมื่อวันที่ 11 มกราคม พ.ศ. 2489 ที่ตำบลชะแล้ อำเภอสิงหนคร จังหวัดสงขลา เป็นบุตรนายมุ่น นางเลียน บุญสุวรรณ สำเร็จการศึกษาปริญญาตรี ครุศาสตรบัณฑิต จากจุฬาลงกรณ์มหาวิทยาลัย
การทำงาน.
นฤชาติ เคยเป็นนักวิชาการสำนักงานเร่งรัดพัฒนาชนบท ที่ภาคตะวันออกเฉียงเหนือ ถึง 7 ปี ก่อนที่จะย้ายประจำที่ อำเภอหาดใหญ่
งานการเมือง.
นฤชาติ ได้รับการชักชวนจากบัญญัติ บรรทัดฐาน ให้ลงเลือกตั้งสมาชิกสภาผู้แทนราษฎร ใน พ.ศ. 2526 สังกัดพรรคประชาธิปัตย์ และได้รับเลือกติดต่อกันรวม 2 ครั้ง เขาเคยเป็นกรรมการบริหารพรรคประชาชน ในปี พ.ศ. 2531 หลังจากนั้นก็ได้ลงสมัครรับเลือกตั้งเรื่อยมา แต่ไม่ได้รับการเลือกตั้งเลยสักครั้ง
สมาชิกสภาผู้แทนราษฎร.
นฤชาติ บุญสุวรรณ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เสียชีวิต.
นฤชาติ ถึงแก่อนิจกรรมเมื่อวันที่ 4 สิงหาคม พ.ศ. 2567 สิริอายุ 78 ปี มีพิธีพระราชทานเพลิงศพเมื่อวันที่ 10 สิงหาคม พ.ศ. 2567 ณ สุสานวัดหนองหอย ตำบลวัดขนุน อำเภอสิงหนคร จังหวัดสงขลา โดยการนี้มีเดชอิศม์ ขาวทอง เลขาธิการพรรคประชาธิปัตย์ เป็นประธานในงานพระราชทานเพลิงศพ
วงศ์สนฉัตร

วงศ์สนฉัตร หรือ  เป็นวงศ์ของไม้ยืนต้นโบราณในกลุ่มสน มีความหลากหลายสูงสุดในยุคจูราสสิก และยุคครีเทเชียส ซึ่งแพร่กระจายไปทั่วโลก หลังจากที่หมดยุคครีเทเชียส ไดโนเสาร์สูญพันธุ์ไป พืชในวงศ์นี้ในซีกโลกเหนือได้สูญพันธุ์ไปด้วย
รายชื่อโบราณสถานในจังหวัดบุรีรัมย์ (ตอนใต้)

ต่อไปนี้เป็นรายชื่อโบราณสถานในอำเภอทางตอนใต้ของจังหวัดบุรีรัมย์ (ได้แก่ อำเภอชำนิ หนองหงส์ หนองกี่ นางรอง เฉลิมพระเกียรติ ประโคนชัย พลับพลาชัย บ้านกรวด ละหานทราย โนนดินแดง และปะคำ) รวบรวมโดยกรมศิลปากร
<templatestyles src="Reflist/styles.css" />
รายชื่อโบราณสถานในจังหวัดร้อยเอ็ด (อำเภอเกษตรวิสัยและปทุมรัตต์)

ต่อไปนี้เป็นรายชื่อโบราณสถานในอำเภอเกษตรวิสัยและอำเภอปทุมรัตต์ จังหวัดร้อยเอ็ด รวบรวมโดยกรมศิลปากร
<templatestyles src="Reflist/styles.css" />
อนันต์ เรืองกูล

จ่าสิบตรี อนันต์ เรืองกูล (17 กุมภาพันธ์ พ.ศ. 2470 – 25 มีนาคม พ.ศ. 2542) อดีตสมาชิกสภาผู้แทนราษฎรจังหวัดสงขลา 6 สมัย
ประวัติ.
อนันต์ เกิดเมื่อวันที่ 17 กุมภาพันธ์ พ.ศ. 2470 เป็นบุตรของนายเนียร และ นางแจ่ม เรืองกูล สำเร็จการศึกษาระดับมัธยมศึกษาตอนต้น จาก โรงเรียนมัธยมชายหาดใหญ่ (โรงเรียนหาดใหญ่วิทยาลัย ในปัจจุบัน) สมรสกับนางเอื้อน เรืองกูล
การทำงาน.
เมื่อเข้าสู่วัยหนุ่ม ก็ได้สมัครเข้าเป็นทหารเกณฑ์ จนต่อมาได้รับราชการจนได้ยศจ่าสิบตรี ดำรงตำแหน่งเป็นสารวัตรทหาร รวมไปถึงการเป็นผู้จัดการโรงเรียนคุรุมิตรวิทยา
งานการเมือง.
อนันต์ เข้าสู่งานการเมืองด้วยการเป็นสมาชิกสภาเทศบาลเมืองหาดใหญ่ และสมาชิกสภาจังหวัดสงขลา ตามลำดับ ต่อมาได้รับเป็นเลือกตั้งสมาชิกสภาผู้แทนราษฎรครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมารวม 6 ครั้ง 
สมาชิกสภาผู้แทนราษฎร.
จ่าสิบตรี อนันต์ เรืองกูล ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
รายชื่อโบราณสถานในจังหวัดนครราชสีมา (ตอนเหนือ-ตะวันออก)

ต่อไปนี้เป็นรายชื่อโบราณสถานในอำเภอทางตอนเหนือและตะวันออกของจังหวัดนครราชสีมา (ได้แก่ อำเภอเฉลิมพระเกียรติ จักราช ห้วยแถลง พิมาย ชุมพวง ลำทะเมนชัย เมืองยาง ประทาย โนนแดง สีดา บัวลาย บัวใหญ่ แก้งสนามนาง บ้านเหลื่อม คง ขามสะแกแสง และพระทองคำ) รวบรวมโดยกรมศิลปากร
<templatestyles src="Reflist/styles.css" />
รายชื่อโบราณสถานในจังหวัดสุโขทัย

ต่อไปนี้เป็นรายชื่อโบราณสถานในจังหวัดสุโขทัย (ยกเว้นอำเภอเมืองสุโขทัยและอำเภอศรีสัชนาลัย) รวบรวมโดยกรมศิลปากร
<templatestyles src="Reflist/styles.css" />
วงศ์ธูปฤๅษี

วงศ์ธูปฤๅษี หรือ Typhaceae  เป็นวงศ์ของพืชใบเลี้ยงเดี่ยว ระบบ APG II จัดให้วงศ์นี้อยู่ในอันดับ Poales โดยมีสกุลเดียวคือ "Typha" ต่อมาในระบบ APG III ได้เพิ่มสกุล "Sparganium" อีกสกุลหนึ่ง ในระบบ Cronquist จัดให้วงศ์นี้อยู่ในอันดับ Typhales ฟอสซิลของพืชวงศ์นี้ พบครั้งแรกในยุคครีตาเชียสตอนปลาย
สยองโลกร้างปี

สยองโลกร้างปี  เป็นภาพยนตร์แนวไซไฟผจญภัยดราม่าอเมริกัน กำกับโดย เอ็ม. ไนท์ ชยามาลาน ออกฉายในโรงภาพยนตร์ครั้งแรกในวันที่ 31 พฤษภาคม ค.ศ. 2013 
เรื่องย่อ.
สองพ่อลูก ไซเฟอร์ (แสดงโดย วิลล์ สมิธ) ผู้บัญชาการหน่วยยูไนเต็ด เรนเจอร์ คอร์ป และ คิไท แรจ (จาเดน สมิธ) เรนเจอร์ฝึกหัดที่ใฝ่ฝันอยากจะเก่งกล้าดังเช่นพ่อของเขาซึ่งได้เดินทางร่วมกันในอวกาศหลังจากที่ห่างเหินกันเป็นเวลานาน แต่แล้วเรื่องไม่คาดฝันก็เกิดขึ้นเมื่อยานขนส่งอวกาศที่พวกเขาโดยสาร ตกลงสู่พื้นโลกที่ถูกทิ้งร้างมาตั้งแต่เมื่อหนึ่งพันปีที่แล้ว เมื่อโลกไม่เป็นมิตรกับมนุษย์อีกต่อไป และสร้างปรากฏการณ์ธรรมชาติที่น่าสะพรึงกลัว ทำให้มนุษย์ไม่สามารถใช้ชีวิตอยู่บนโลกได้ ทั้งแผ่นดินไหว แผ่นเปลือกโลกเคลื่อนตัว ภูเขาไฟ ระเบิด น้ำสะอาดขัดสน และจู่ๆบรรยากาศก็กลายสภาวะเป็นพิษต่อมนุษย์ ทำให้รัฐบาลโลกบัญชาการสร้างยานโดยสารเพื่อให้มนุษย์อพยพย้ายถิ่นฐานไปยังดาวดวงอื่น แต่ด้วยเวลาจำกัดจึงสามารถสร้างยานดังกล่าว เสร็จเพียง 6 ลำ โดยในแต่ละลำสามารถจุคนได้เพียงแค่ 125,000 คนเท่านั้น โดยยานทั้งหกลำบรรทุกมนุษย์ที่เหลือรอดท่องไปในอวกาศด้วยความเร็วกว่าปีแสงเป็นเวลากว่าร้อยปีก่อนที่พวกเขาจะค้นพบ และตั้งถิ่นฐาน พร้อมทั้งสร้างอารยธรรมใหม่บน ‘โนวา ไพรม์’ ดินแดนศักดิ์สิทธ์ของเอเลี่ยนเผ่าสเกรล สำหรับ มนุษยชาติแล้วถือเป็นการเริ่มต้นศักราชใหม่หลังการจากโลกมา ซึ่งเรียกว่า ‘อาร์ฟเตอร์ เอิร์ธ’ (After Earth) โดยใช้ตัวย่อว่า AE
เมื่อยานขนส่งอวกาศของคิไทและพ่อตกลงบนโลกที่เวลาล่วงไปกว่าหนึ่งพันปี โลกจึงกลายเป็นดินแดนรกร้าง เหลือแต่สัตว์ประหลาดกลายพันธุ์แสนอันตรายที่จ้องทำร้ายมนุษย์หน้าไหนก็ตามที่มาเยือน จาเดนต้องเดิน ทางผ่านหนทางแสนอันตรายบนโลกที่มีทั้งสัตว์กลายพันธุ์ รวมทั้งเอเลี่ยนที่หลบหนีไปได้ระหว่างที่ยานตก เพื่อ หาทางช่วยชีวิตพ่อของเขาที่บาดเจ็บและเอาชีวิตของทั้งสองให้รอดก่อนที่ทุกอย่างจะสายเกินไป สองพ่อลูก จึงต้องเชื่อใจกันและรวมพลังเพื่อฝ่าฟันอุปสรรคและภัยอันตรายนี้ไปให้ได้
รายชื่อโบราณสถานในจังหวัดสุโขทัย (ตำบลศรีสัชนาลัย อำเภอศรีสัชนาลัย)

ต่อไปนี้เป็นรายชื่อโบราณสถานในตำบลศรีสัชนาลัย อำเภอศรีสัชนาลัย จังหวัดสุโขทัย รวบรวมโดยกรมศิลปากร
<templatestyles src="Reflist/styles.css" />
วงศ์กระทืบยอด

วงศ์กระทืบยอด หรือ "" เป็นวงศ์ขนาดเล็กที่ประกอบด้วยพืชล้มลุก ไม้พุ่มและไม้ยืนต้น ประกอบด้วย 8 สกุลและ 900 สปีชีส์ ใบย่อยสามารถเคลื่อนไหวได้โดยจะกางเมื่อมีแสงและหุบเมื่อไม่มีแสง สกุล "" ของมะเฟืองส่วนใหญ่จัดอยู่ในวงศ์นี้ มีนักพฤกษศาสตร์บางคนจัดแยกเป็นวงศ์
สงบ ทิพย์มณี

สงบ ทิพย์มณี (17 สิงหาคม พ.ศ. 2481 – 31 มกราคม พ.ศ. 2562) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์
ประวัติ.
สงบ ทิพย์มณี เกิดเมื่อวันที่ 17 สิงหาคม พ.ศ. 2481 มีศักดิ์เป็นญาติผู้น้อง เชื้อ ทิพย์มณี อดีต ส.ส. สงขลา สำเร็จการศึกษาปริญญาตรี นิติศาสตรบัณฑิต จาก มหาวิทยาลัยธรรมศาสตร์ สมรสกับ เสริมสุข ทิพย์มณี (สกุลเดิม พลพิบูลย์)
สงบ ทิพย์มณี ถึงแก่อนิจกรรมด้วยโรคชรา เมื่อวันที่ 31 มกราคม พ.ศ. 2562 สิริอายุรวม 80 ปี มีพิธีพระราชทานเพลิงศพเมื่อวันที่ 7 กุมภาพันธ์ พ.ศ. 2562 ณ วัดแหลมทราย จังหวัดสงขลา
งานการเมือง.
อดีตเคยเป็นทนายความ สงบลงเลือกตั้งสมาชิกสภาผู้แทนราษฎร ครั้งแรกใน พ.ศ. 2518 สังกัดพรรคธรรมสังคม แต่ได้รับเลือกตั้งครั้งแรก ในปี พ.ศ. 2522 สังกัด พรรคประชาธิปัตย์ และได้รับเลือกติดต่อกันรวม 4 ครั้ง 
สมาชิกสภาผู้แทนราษฎร.
สงบ ทิพย์มณี ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
รายชื่อโบราณสถานในจังหวัดพระนครศรีอยุธยา

ต่อไปนี้เป็นรายชื่อโบราณสถานในจังหวัดพระนครศรีอยุธยา (ยกเว้นอำเภอพระนครศรีอยุธยา) รวบรวมโดยกรมศิลปากร
<templatestyles src="Reflist/styles.css" />
รายชื่อโบราณสถานในจังหวัดพระนครศรีอยุธยา (ซีกตะวันออกอำเภอพระนครศรีอยุธยา)

ต่อไปนี้เป็นรายชื่อโบราณสถานในอำเภอพระนครศรีอยุธยา จังหวัดพระนครศรีอยุธยา เฉพาะตำบลที่อยู่ทางฟากตะวันออกของแม่น้ำลพบุรี คลองเมือง และแม่น้ำเจ้าพระยา (นับตั้งแต่หัวคลองเมือง) ได้แก่ ตำบลหอรัตนไชย กะมัง หัวรอ บ้านเกาะ หันตรา ไผ่ลิง คลองสวนพลู และเกาะเรียน (ยกเว้นตำบลประตูชัยและท่าวาสุกรี) รวบรวมโดยกรมศิลปากร
<templatestyles src="Reflist/styles.css" />
รายชื่อโบราณสถานในจังหวัดพระนครศรีอยุธยา (ซีกตะวันตกอำเภอพระนครศรีอยุธยา)

ต่อไปนี้เป็นรายชื่อโบราณสถานในอำเภอพระนครศรีอยุธยา จังหวัดพระนครศรีอยุธยา เฉพาะตำบลที่อยู่ทางฟากตะวันตกของแม่น้ำลพบุรี คลองเมือง และแม่น้ำเจ้าพระยา (นับตั้งแต่หัวคลองเมือง) ได้แก่ ตำบลท่าวาสุกรี คลองสระบัว สวนพริก วัดตูม ลุมพลี บ้านใหม่ ภูเขาทอง บ้านป้อม ปากกราน บ้านรุน คลองตะเคียน และสำเภาล่ม (ยกเว้นตำบลหัวรอ) รวบรวมโดยกรมศิลปากร
ผักหวานทะเล

ผักหวานทะเล หรือ คันทรง, ผักไห, ผักก้านถึ่ง (ชื่อวิทยาศาสตร์: "Colubrina asiatica") เป็นไม้พุ่มกึ่งเลื้อยในวงศ์ Rhamnaceae ลำต้นเรียบ เมื่ออ่อนเป็นสีเขียว แก่เป็นสีน้ำตาล เปลือกล่อนออกได้และเหนียว ใบเดี่ยว ขอบใบเป็นหยัก ดอกเดี่ยว ขนาดเล็ก สีเหลืองอ่อน ออกตามง่ามใบ ผลเดี่ยว กลม มีพูตื้นๆสามพู เขียวเป็นมัน 
เป็นพืชที่รับประทานได้ ใบใช้เป็นผักสดจิ้มน้ำพริก หรือนำไปลวกก่อน หรือใส่ในแกงกะทิ ใบเป็นยาแก้บวม น้ำเหลืองเสีย รากแก้เหน็บชา บวม ตานขโมย ร้อนใน
วงศ์พุทรา

วงศ์พุทรา หรือ Rhamnaceae เป็นวงศ์ของพืชมีดอก ส่วนใหญ่เป็นไม้ยืนต้น มีที่เป็นไม้พุ่มและไม้เลื้อย ประกอบด้วย 50-60 สกุล และประมาณ 870-900 สปีชีส์ กระจายพันธุ์ทั่วโลก พบมากในเขตร้อนและกึ่งเขตร้อน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วิจิตร สุวิทย์

พันตำรวจโท วิจิตร สุวิทย์ (5 พฤศจิกายน พ.ศ. 2481 – 29 พฤศจิกายน พ.ศ. 2566) อดีตสมาชิกสภาผู้แทนราษฎรจังหวัดสงขลา และอดีตที่ปรึกษารัฐมนตรีว่าการกระทรวงอุตสาหกรรม (ดร.ไตรรงค์ สุวรรณคีรี)
ประวัติ.
วิจิตร เกิดเมื่อวันที่ 5 พฤศจิกายน พ.ศ. 2481 ณ ตำบลฉลุง อำเภอหาดใหญ่ จังหวัดสงขลา เป็นบุตรนายดิ้น นางชะลอ สุวิทย์ ด้านครอบครัวสมรสกับนางปรีชา สุวิทย์ มีบุตรชาย คือ นาราชา สุวิทย์ และอัศวิน สุวิทย์ 
สำเร็จการศึกษาปริญญาตรี นิติศาสตรบัณฑิต และระดับปริญญาโท รัฐประศาสนศาสตรมหาบัณฑิต จากมหาวิทยาลัยธรรมศาสตร์ 
วิจิตร ถึงแก่อนิจกรรม เมื่อวันที่ 29 พฤศจิกายน พ.ศ. 2566 ณ โรงพยาบาลหาดใหญ่ อำเภอหาดใหญ่ จังหวัดสงขลา สิริอายุ 85 ปี
งานการเมือง.
อดีตเป็นข้าราชการตำรวจ เคยดำรงตำแหน่งรองผู้บังคับการตำรวจจังหวัดสงขลา ต่อมาลงเลือกตั้งสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 4 ครั้ง 
สมาชิกสภาผู้แทนราษฎร.
พันตำรวจโทวิจิตร สุวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
พุทราทะเล

พุทราทะเล ชื่อวิทยาศาสตร์: "Ximenia americana" เป็นไม้พุ่มในวงศ์ Olacaceae ไม่ผลัดใบ ลำต้นมีสีเทาอมแดง ผิวแตกตามความยาวของลำต้น มีหนามแต่ไม่มาก ใบเดี่ยว ดอกช่อ ออกตามง่ามใบ ผลเดี่ยว กลมยาวเล็กน้อย เมื่ออ่อนสีเขียว เมื่อสุกเปลี่ยนเป็นสีเหลือง ผิวของผลไม่เรียบมีปุ่มเล็กน้อย 
ผลใช้รับประทานได้ เนื้อผลมีรสเปรี้ยว ใบใช้รับประทานเป็นผักได้ แต่เนื่องจากมีไซยาไนด์ จึงต้องปรุงสุกก่อนและไม่ควรรับประทานครั้งละมากๆ ในอินเดียใช้น้ำมันในเมล็ดปรุงอาหาร เมล็ดรับประทานได้มีฤทธิ์เป็นยาระบาย ในอินโดนีเซียใช้ใบปรุงรสชาติอาหาร เปลือกลำต้นมีแทนนิน เนื้อไม้แข็ง มีกลิ่นหอม
ดยุกแห่งวินด์เซอร์

ดยุกแห่งวินด์เซอร์  เป็นฐานันดรศักดิ์หนึ่งของสหราชอาณาจักร ซึ่งถูกตั้งขึ้นเป็นกรณีพิเศษเมื่อวันที่ 8 มีนาคม ค.ศ. 1937 สำหรับเจ้าชายเอ็ดเวิร์ด ดยุกแห่งวินเซอร์ ซึ่งเป็นอดีตพระมหากษัตริย์ พระนามว่า พระเจ้าเอดเวิร์ดที่ 8 หลังจากทรงประกาศสละราชสมบัติในเดือนธันวาคม ค.ศ. 1937 ชื่อเมืองวินด์เซอร์สำหรับฐานันดรนี้ตั้งชื่อตามเมืองซึ่งเป็นที่ตั้งของพระราชวังวินด์เซอร์ ที่ประทับของพระมหากษัตริย์และพระราชวงศ์อังกฤษตั้งแต่รัชสมัยของพระเจ้าเฮนรีที่ 1 จากการพิชิตอังกฤษของชาวนอร์มัน นอกจากนี้ วินเซอร์ ยังเป็นชื่อของราชวงศ์อังกฤษตั้งแต่ปีค.ศ. 1917 เป็นต้นมา
ประวัติ.
สมเด็จพระเจ้าเอ็ดเวิร์ดที่ 8 ทรงสละราชสมบัติในวันที่ 11 ธันวาคม ค.ศ. 1936 เพื่อที่จะเสกสมรสกับหญิงม่ายชาวอเมริกัน วอลลิส ซิมส์สัน ซึ่งภายหลังจากการเสกสมรสได้มีฐานันดรเป็น "ดัชเชสแห่งวินด์เซอร์"
ในช่วงวิกฤตการณ์แห่งการสละราชสมบัตินั้น ได้มีความสับสนเกี่ยวกับความเป็นไปของพระราชฐานะของอดีตพระมหากษัตริย์ซึ่งยังทรงพระชนม์อยู่ ซึ่งพระมหากษัตริย์พระองค์ใหม่ สมเด็จพระเจ้าจอร์จที่ 6 ได้ทรงนำความคิดที่จะใช้นามสกุลของพระราชวงศ์วินด์เซอร์เพื่อใช้สำหรับกรณีนี้
ในพระราชกิจจานุเบกษาของสมเด็จพระเจ้าจอร์จที่ 6 ได้บันทึกถึงเหตุการณ์ในการสืบราชสมบัติต่อจากพระเชษฐา ซึ่งได้ทรงระบุถึงฐานันดรของพระเชษฐาอย่างชัดเจนว่าให้ทรงเป็น "ดยุกแห่งวินด์เซอร์" หลังจากนั้นมา 
ฐานันดร "ดยุกแห่งวินด์เซอร์" นั้นสิ้นสุดที่การเสด็จสวรรคตของพระองค์โดยปราศจากรัชทายาทในปีค.ศ. 1972 จึงทำให้พระองค์เป็นผู้ทรงฐานันดรนี้เป็นพระองค์แรก พระองค์เดียว และพระองค์สุดท้าย ส่วนดัชเชสแห่งวินด์เซอร์นั้นเสียชีวิตภายหลังในปีค.ศ. 1986
ดูกไก่ย่าน

ดูกไก่ย่าน ชื่อวิทยาศาสตร์: "Psychotria sarmentosa" เป็นไม้เลื้อยมีเนื้อไม้ในวงศ์ Rubiaceae ลำต้นเรียบ สีเขียว แก่แล้วเป็นสีน้ำตาลและผิวไม่เรียบ ใบเดี่ยว ค่อนข้างหนา ขอบใบเรียบ ดอกช่อ ออกที่ซอกใบและปลายกิ่ง ดอกเล็ก สีเขียวอ่อนหรือขาว ผลเดี่ยวกลมรี ส่วนปลายมีกลีบเลี้ยง เมื่ออ่อนเป็นสีเขียวอมขาว แก่แล้วเป็นสีขาว มีเมล็ดเดียว
เครือข่ายเชิงแสงแบบพาสซีฟ

เครือข่ายเชิงแสงแบบพาสซีฟ  เป็นเทคโนโลยีการรับส่งข้อมูลปลายทาง (Access Network) ความเร็วสูง โดยใช้ใยแก้วนำแสง ซึ่งเป็นอุปกรณ์แบบพาสซีฟเพียง core เดียว เหตุผลสำคัญในการพัฒนาเทคโนโลยีนี้ก็คือ เพื่อใช้ประโยชน์จากทรัพยากรที่มีอยู่ให้ได้มากที่สุด และทำให้ค่าบริการถูกลงอีกด้วย ทรัพยากรที่สำคัญในการให้บริการรับส่งข้อมูลที่มีอยู่และมีความสำคัญมากก็คือ ใยแก้วนำแสง แม้ราคาของใยแก้วนำแสงถูกลงมาก แต่การที่จะติดตั้งเพิ่มเติม ทำได้ยาก เพราะท่อร้อยสายและเสาไฟฟ้าที่มีอยู่ ไม่มีที่ว่างให้ทำได้อีกแล้ว ทุกท่อ ทุกเสา เต็มหมด และไม่สามารถสร้างท่อร้อยสาย หรือปักเสาใหม่ได้
หลักการทำงาน.
แต่เดิม การรับส่งข้อมูลด้าน access network ทำได้ผ่านสวิทช์ level 3 หรือ ADSL ส่งข้อมูลด้วยตัวกลางใยแก้วนำแสงหรือสายทองแดงไปให้ผู้ใช้ปลายทาง(point to point) สายทองแดงมีข้อจำกัดมากเนื่องจากใช้มานาน ไม่เสถียร ใยแก้วนำแสงต้องใช้ 2 core ต่อ 1 ผู้ใช้ปลายทาง และ สวิทช์ level 3 อีก 1 port ต่อ 1 ผู้ใช้ปลายทาง ถ้ามีผู้ใช้ปลายทางเพิ่มในบริเวณเดียวกัน ก็ต้องใช้สวิทช์เพิ่ม ต้องวางใยแก้วนำแสงเพิ่ม ไม่สามารถจะแบ่งปันทรัพยากรกันได้ วิศวกรจึงออกแบบใหม่เป็นแบบ point to multipoint โดยใช้ประโยชน์ของคลื่นแสงที่มีหลายความยาวคลื่น เช่น ใยแก้วนำแสงแบบมัลติโหมด (MMF) ใช้ความยาวคลื่น 850 นาโนเมตร แบบซิงเกิลโหมด (SMF) ใช้ 1300 นาโนเมตร
หลักการคือในการส่งข้อมูลจากต้นทางไปปลายทางผ่านตัวกลางใยแก้วนำแสง ให้ใช้ความยาวคลื่น 1490 นาโนเมตร แต่รับข้อมูลกลับมาจากปลายทางมายังต้นทางใช้ความยาวคลื่น 1310 นาโนเมตร ทั้งนี้ใช้ ใยแก้วนำแสงเพียง core เดียว แต่ส่งและรับต่างเวลากัน โดยความจริงที่ว่า การส่งจากต้นทางหรือที่เรียกว่า ดาวน์โหลด (download) มีข้อมูลมากกว่า การรับจากปลายทาง หรืออัปโหลด (upload) ดังนั้น การส่งจะจองเวลาในการใช้ตัวกลางมากกว่าการรับ ตัวควบคุม (controller) ในการรับส่งจะกำหนดเวลาให้ปลายทาง โดยให้ส่งกลับมาในช่วงเวลาเดียว คือแบบ burst mode ถ้าปลายทาง มีผู้ใช้เพิ่มขึ้น ก็เพียงติดอุปกรณ์แยกแสง หรือที่เรียกว่า สปริทเทอร์ (splitter) เท่านั้น splitter เป็นอุปกรณ์พาสซีฟ ทำหน้าที่แยกแสงออกเป็น 2, 4, 8, 16, 32, 64 ส่วน เขียนเป็นสัญลักษณ์ว่า 1:2, 1:4, 1:8, 1:16, 1:32. 1:64 เมื่อแสงถูกแบ่งออก ทำให้ค่าลดทอนเป็นดังนี้ครับ
สำหรับ splitter 1:2 power ของแสงที่ออกมาแต่ละขา 
power loss=10xlog(1/2)=10x(log1-log2)=10xlog1-10xlog2=0-10x0.30=-3 dB
หมายความว่า ถ้า พลังงานของแสงที่ขาเข้าของ splitter เป็น 0 dB, ขาออกแต่ละขา จะมีพลังงานแสง = -3 dB
ตารางแสดงค่า loss ของ splitter แต่ละแบบ 
ตามตารางสมมติว่า ใช้ splitter 1:8 ถ้า input power=0 dB, output แต่ละขา จะมี power -10.4 dB
การรับส่งข้อมูล.
ในระบบของ PON มีส่วนประกอบดังนี้
การรับส่งข้อมูลระหว่าง OLT และ ONU
ขั้นแรก OLT จะ scan ในโครงข่ายทั้งหมดว่ามี ONU กี่ตัว ลงทะเบียน กำหนดเลขหมายประจำตัว และจัดสรรช่วงเวลาต่างๆให้เรียบร้อย จากนั้นจึงเริ่มขบวนการ
Downstream OLT จะส่งข้อมูลไปให้ ONU แบบ Broadcast คือทุก ONU เห็นข้อมูลเหมือนกันหมด แต่ข้อมูลนั้นมีเลขหมายประจำตัวอยู่ ถ้า ONU เห็นเลขหมายของตัวเอง ก็รับข้อมูลนั้น ถ้าไม่เห็น ก็ไม่รับ
Upstream OLT ทำงานแบบ TDMA (Time Division Multiplex Access) คือจะจัดสรรเวลาให้แต่ละ ONU เมื่อถึงเวลาที่ถูกกำหนดให้ของ ONU ตัวไหน ตัวนั้นก็ส่ง ข้อมูลของแต่ละ ONU ก็จะทยอยกันเข้ามาที่ OLT
การนำมาใช้งาน.
สามารถทำงานแบบ triple play คือสามารถรับส่งข้อมูลได้ทั้งภาพ(cable TV) เสียง(voice over IP) และ data ปัจจุบันถูกนำมาใช้เป็น FTTB(Fiber to the Building), FTTH(Fiber to the Home), FTTC(Fiber to the Curb or Controller)
ดยุกแห่งรอธซี

ดยุกแห่งรอธซี  เป็นยศในสกอตแลนด์ สำหรับทายาทผู้มีสิทธิโดยตรงแห่งราชบัลลังก์สหราชอาณาจักร ซึ่งรัชทายาทองค์ปัจจุบันคือเจ้าชายวิลเลียม 
เดิมทียศนี้เป็นยศของรัชทายาทแห่งสกอตแลนด์ระหว่างปี 1398 ถึง 1707 หลังจากนั้นก็กลายเป็นยศของรัชทายาทแห่งบริเตนใหญ่ จนกระทั่งมีการตราพระราชบัญญัติสหภาพ ค.ศ. 1801 ซึ่งรวมบริเตนใหญ่เข้ากับสกอตแลนด์ ยศนี้ก็กลายเป็นยศรองของรัชทายาทสหราชอาณาจักร เมื่อมีการออกพระนามรัชทายาทสหราชอาณาจักรในประเทศสกอตแลนด์ (เช่นเอกราชราชการ) แทนที่จะออกพระนามว่าเจ้าชายแห่งเวลส์ ก็จะออกพระนามด้วยยศนี้แทน
ยศดยุกแห่งรอธซีถูกสถาปนาขึ้นในปี 1398 โดยมีเดวิด สจวต โอรสในพระเจ้าโรเบิร์ตที่ 3 แห่งสกอตแลนด์ เป็นดยุกแห่งรอธซีคนแรก หลังจากนั้นก็มีการสืบยศนี้เรื่อยมาในหมู่รัชทายาทสกอตแลนด์ ผู้ดำรงยศนี้ยังมีตำแหน่งเป็น มหาเสวกแห่งสกอตแลนด์ (Great Steward of Scotland) ซึ่งเป็นชื่อตำแหน่งรัชทายาทของสกอตแลนด์ที่มีอยู่ตั้งแต่ปี 1150 ก่อนที่จะสถาปนายศดยุกแห่งรอธซี
โอบิฮิโระ

โอบิฮิโระ (; โรมาจิ: "Obihiro-shi") เป็นศูนย์กลางการบริหารของกิ่งจังหวัดโทกาจิ ในจังหวัดฮกไกโด โดยที่โอบิฮิโระ ถือเป็นเขตการปกครองเขตเดียวของกิ่งจังหวัดโทกาจิ ที่ได้รับการยกฐานะขึ้นเป็นนคร ขณะที่เขตเทศบาลใหญ่อันดับสองของกิ่งจังหวัดยังคงสถานะเป็นแค่เมืองคือเมืองโอโตฟูเกะ ซึ่งมีประชากรเพียงไม่ถึง 1 ใน 3 ของโอบิฮิโระ
ลักษณะโดยทั่วไป.
โอบิฮิโระนั้นถูกบุกเบิกขึ้นโดยเบ็นโซ โยดะ เมื่อ ค.ศ. 1883 และโอบิฮิโระก็เติบโตเรื่อยมาจนสามารถยกฐานะขึ้นเป็นนครเมื่อ ค.ศ. 1933
ความที่โอบิฮิโระเป็นศูนย์กลางของโทกาจินั้น มาจากการที่ในเมืองมีภาคเกษตรกรรมและปศุสัตว์ขนาดใหญ่ โดยที่แต่ละแห่งมีที่ดินเฉลี่ย 150 ไร่ สูงกว่าค่าเฉลี่ยของจังหวัดฮกไกโดที่ 108.8 ไร่ โดยที่ผลผลิตหลัก ๆ ได้แก่ มันฝรั่ง ข้าวสาลี หัวผักกาด และถั่ว
นอกจากนี้ โอบิฮิโระนั้นยังมีหนึ่งแม่น้ำที่เก่าแก่ที่สุดของญี่ปุ่นไหลผ่านในเขตนคร ซึ่งรัฐบาลญี่ปุ่นก็ได้จัดให้แม่น้ำซัตสึไนเป็นแม่น้ำที่ใสสะอาดระดับ A ตั้งแต่ปี พ.ศ. 2534 (1991) ซึ่งหลังจากที่ไหลพ้นนครไปแล้ว แม่น้ำสายนี้จะไปผนวกเข้ากับแม่น้ำโทกาจิ
งานเทศกาล.
สามเทศกาลสำคัญของนครโอบิฮิโระ ได้แก่
สนทราย

สนทราย ชื่อวิทยาศาสตร์: "Baeckea frutescens" ชื่ออื่นๆ ก้านถินแดง สน (พังงา) สนนา (สุราษฎร์ธานี) สนหอม (จันทบุรี); สนดง สนหิน (อุบลราชธานี) สนหางสิงห์ (เลย) สนขี้ไก่ (กาญจนบุรี) ปอโฮ่งรุห์ สนเล็ก สนสร้อย (นครศรีธรรมราช)เป็นพืชในวงศ์ Myrtaceae ลำต้นสีเทาอมน้ำตาล เนื้อไม้สีน้ำตาล แข็งแรงทนทาน กิ่งแตกเป็นเนื้อมีขนสีน้ำตาลแดง กิ่งมีน้ำตาลอ่อน เรียวยาว เปลือกแตกเป็นขุย ใบเดี่ยวเรียงตรงข้าม คล้ายรูปเข็มแบน หนา ยาวไม่เกิน 8 มิลลิเมตร กว้าง 1-2 มิลลิเมตร โคนเป็นครีบ ไม่มีก้านใบ ใบมีกลิ่นหอม ใบใช้ ต้มดื่มแก้ไข้ แก้ร้อนในกระหายน้ำ แก้ไข้หวัด แก้ไอ ทางภาคตะวันออกเฉียงเหนือ ใช้ ทั้งต้น ต้มน้ำดื่ม ขับปัสสาวะ ใบ ใช้ชงเป็นชาดื่มแก้ไข้ปวดเมื่อย ทางจังหวัดอุบลราชธานี ใช้ ลำต้น ต้มน้ำดื่ม แก้หน้ามืด วิงเวียน แก้ปวดหลัง ปวดเอว ช่วยขับปัสสาวะ ใบ ต้มน้ำดื่ม ช่วยขับลม ในมาเลเซียและสุมาตรา ใช้ในการอยู่ไฟ ในเวียดนามใช้ต้นทำเป็นไม้กวาด ใช้เป็นไม้ประดับ
ธุรกิจ บุญรัตนธนากร

ร้อยตำรวจเอก ธุรกิจ บุญรัตนธนากร (ชื่อเล่น: ป๋อม; 18 มีนาคม พ.ศ. 2532 –) เป็นทั้งนักกีฬาจักรยานถนนและจักรยานลู่ชาวไทย
ประวัติ.
ธุรกิจ บุญรัตนธนากร ได้อันดับเจ็ดในการแข่งขันทัวร์ ออฟ ไทยแลนด์ พ.ศ. 2551 ปีต่อมาเขาได้อันดับสองในการแข่งขันบินห์เยืองเทเลวิชันคัพที่ประเทศเวียดนาม ในรายการเอเชียคัพเขาได้อันดับเก้าในการแข่งประเภทถนนและเป็นผู้ชนะในรุ่นอายุไม่เกิน 23 ปี ในฐานะตัวแทนของทวีปเอเชีย เขาได้มามีส่วนร่วมในการแข่งขันชิงแชมป์จักรยานถนนรุ่นอายุไม่เกิน 23 ปี ที่เมนดรีซีโอ โดยเขาได้อันดับที่ 64 และเป็นอันดับที่สองจากท้ายในประเภทไทม์ไทรอัล ส่วนในประเภทถนนไม่ถึงเส้นชัย ต่อมา ธุรกิจเข้าแข่งขันซีเกมส์ 2009 ที่จัดขึ้น ณ กรุงเวียงจันทน์ โดยได้อันดับที่สิบเอ็ดในการแข่งประเภทถนน
วันที่ 25 ตุลาคม พ.ศ. 2553 ธุรกิจได้เป็นแชมป์การแข่งขันทัวร์ออฟล้านนาตะวันออก ในรุ่นทั่วไป ที่เวลา 9.03.30 ชม. และวันที่ 6 เมษายน พ.ศ. 2554 ธุรกิจได้เข้าแข่งขันทัวร์ ออฟ ไทยแลนด์ 2011 ซึ่งเขาได้ทำเวลาเป็นผู้นำของกลุ่มอาเซียน จากนั้น ในวันที่ 19 มิถุนายน ธุรกิจเข้าแข่งขันจักรยานประเภทลู่ชิงแชมป์ประเทศไทย ชิงถ้วยพระราชทานควีนส์คัพ ที่ซึ่งเขาได้เป็นแชมป์ในประเภทพอยน์เรซ 24 กม.ชาย ส่วนในวันที่ 25 ธันวาคมของปีเดียวกันนี้ ธุรกิจได้รับถ้วยพระราชทานจากการแข่งขันจักรยานถนนชิงถ้วยพระราชทานคิงส์คัพ ในรุ่นทั่วไปชาย
วันที่ 13 มกราคม พ.ศ. 2555 ธุรกิจได้เป็นแชมป์สนามแรกในการแข่งขันจักรยานประเภทถนนชิงแชมป์ประเทศไทย ชิงถ้วยพระราชทานคิงส์คัพ ประจำปี 2555 จากนั้น ในวันที่ 12 มีนาคม ธุรกิจได้รับรางวัลเหรียญทองจากการแข่งขันจักรยานประเภทลู่ เปอร์ซูทชาย 4 กม. ในกีฬาแห่งชาติ ครั้งที่ 40 รวมถึงในปีเดียวกันนี้ เขาได้รับรางวัลเหรียญเงินจากการแข่งขันจักรยานชิงแชมป์เอเชีย 2012 และในวันที่ 2 กันยายน พ.ศ. 2555 เขาได้รับรางวัลคะแนนรวม ประเภทบุคคลทั่วไปชาย จากการแข่งขันทัวร์ออฟล้านนาตะวันออก 2012 ครั้งที่ 2
เดือนเมษายน พ.ศ. 2556 ธุรกิจเข้าแข่งขันรายการทัวร์ ออฟ ไทยแลนด์ 2013 ให้แก่ทีมที-ไทยแลนด์ และในวันที่ 4 เมษายน ธุรกิจได้เข้าแข่งขันในสเตจที่ 4 ซึ่งเขาได้เป็นแชมป์ประจำวัน รวมถึงได้เป็นแชมป์อาเซียนในสเตจที่ 4 ส่วนในวันที่ 17 พฤษภาคมของปีเดียวกันนี้ เขาได้เป็นแชมป์จักรยานประเภทถนน ชิงแชมป์ประเทศไทย ประจำปี 2556 ในสนามที่ 4 รวมถึงในวันที่ 21 พฤษภาคม ธุรกิจได้รับรางวัลเหรียญเงินจากการแข่งขันจักรยานถนนปรีซีเกมส์ ในประเภทไทม์ไทรอัลชาย ด้วยระยะทาง 49.3 กม. ที่กรุงเนปยีดอ ประเทศพม่า
ปริซึม (โครงการสอดส่องดูแล)

ปริซึม  เป็นโครงการสอดส่องดูแลอิเล็กทรอนิกส์ลับเพื่อความมั่นคงของชาติที่ดำเนินการโดยสำนักงานความมั่นคงแห่งชาติสหรัฐ (NSA) นับแต่ปี 2550 ปริซึมเป็นชื่อรหัสของรัฐบาลสำหรับความพยายามเก็บรวบรวมข้อมูลซึ่งมีชื่ออย่างเป็นทางการว่า US-984XN ปริซึมดำเนินการภายใต้การควบคุมดูแลของศาลการสอดส่องดูแลข่าวกรองต่างประเทศสหรัฐตามรัฐบัญญัติการสอดส่องดูแลข่าวกรองต่างประเทศ (FISA) เอ็ดเวิร์ด สโนว์เดน ผู้รับจ้างของสำนักงานความมั่นคงแห่งชาติสหรัฐ เป็นผู้เผยแพร่โครงการดังกล่าว และมีการตีพิมพ์ในหนังสือพิมพ์"เดอะการ์เดียน"และ"เดอะวอชิงตันโพสต์"เมื่อวันที่ 6 มิถุนายน 2556
สมนเล๊าะ โปขะรี

สมนเล๊าะ โปขะรี (เกิด 11 มกราคม พ.ศ. 2483) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์
ประวัติ.
สมนเล๊าะ เกิดเมื่อวันที่ 11 มกราคม พ.ศ. 2483 ที่อำเภอจะนะ จังหวัดสงขลา เป็นบุตรนายโหยบ นางบุงอ โปขะรี สำเร็จการศึกษาระดับประถมศึกษา จากโรงเรียนบ้านตลิ่งชัน
งานการเมือง.
อดีตเป็นกำนันในอำเภอจะนะ และสมาชิกสภาจังหวัดสงขลา ใน พ.ศ. 2523 ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง 
สมาชิกสภาผู้แทนราษฎร.
สมนเล๊าะ โปขะรี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สุรใจ ศิรินุพงศ์

สุรใจ ศิรินุพงศ์ (เกิด 23 สิงหาคม พ.ศ. 2471) อดีตสมาชิกสภาผู้แทนราษฎรจังหวัดสงขลา 2 สมัย และอดีตสมาชิกวุฒิสภาจังหวัดสงขลา
ประวัติ.
สุรใจ เกิดเมื่อวันที่ 23 สิงหาคม พ.ศ. 2471 เป็นบุตรของนายจวน นางอม ศิรินุพงศ์ สำเร็จการศึกษาปริญญาตรี นิติศาสตรบัณฑิต และพาณิชยศาสตรบัณฑิต จากมหาวิทยาลัยธรรมศาสตร์ ระดับปริญญาโท สาขาการพัฒนาเศรษฐกิจและสังคม จากมหาวิทยาลัย Vanderblit ประเทศสหรัฐอเมริกา สมรสกับคุณหญิงอุไรวรรณ ศิรินุพงศ์
งานการเมือง.
อดีตเคยเป็นรองอธิบดีกรมสรรพากรก่อนเกษียณอายุราชการ 
ต่อมา สุรใจ ได้รับสมัครเลือกตั้งสมาชิกสภาผู้แทนราษฎรครั้งแรก ใน พ.ศ. 2529 และได้รับเลือกรวม 2 ครั้ง ก่อนที่จะได้รับเลือกตั้งเป็นสมาชิกวุฒิสภาจังหวัดสงขลา ในปี พ.ศ. 2543 
เขาเคยเป็นรองหัวหน้าพรรคประชาชน
สมาชิกสภาผู้แทนราษฎร.
สุรใจ ศิรินุพงศ์ ได้รับการเลือกตั้งเป็นสมาชิกสภาผู้แทนราษฎรที้งหมด 2 สมัย คือ
สมาชิกวุฒิสภา.
สุรใจ ศิรินุพงศ์ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ปกเกล้า อนันต์

ร้อยตำรวจเอก ปกเกล้า อนันต์ เกิดวันที่ 4 มีนาคม พ.ศ. 2534 เป็นนักฟุตบอลชาวไทย ผู้ซึ่งเข้าแข่งขันในไทยลีกให้แก่สโมสรฟุตบอลแบงค็อก ยูไนเต็ด ในตำแหน่งกองกลาง
ประวัติ.
เดือนตุลาคม พ.ศ. 2553 ปกเกล้าได้ร่วมทีมชาติรุ่นเยาวชน 19 ปี เข้าแข่งรายการชิงแชมป์เอเชีย ที่ประเทศจีน จากนั้น ในวันที่ 15 พฤศจิกายน เขาได้เซ็นสัญญาร่วมทีมกับสโมสรฟุตบอลอินทรีเพื่อนตำรวจ และในปีถัดมา ในการแข่งขันไทยพรีเมียร์ลีก 2554 ปกเกล้าเป็นผู้ทำประตูให้แก่สโมสรฟุตบอลอินทรีเพื่อนตำรวจทั้ง 2 ประตูเมื่อครั้งที่พบกับสโมสรฟุตบอลบีอีซี เทโรศาสน ด้วยผลการแข่ง 2–0
วันที่ 15 มิถุนายน พ.ศ. 2556 ปกเกล้าเป็นหนึ่งในผู้ทำประตูในการแข่งฟุตบอลนัดอุ่นเครื่อง เมื่อครั้งที่พบกับทีมชาติจีนชุดใหญ่ ที่ประเทศจีน โดยเขาเป็นผู้ทำประตูในนาทีที่ 16 และทีมชาติไทยเป็นฝ่ายชนะที่ 5-1 ซึ่งนับเป็นการสร้างประวัติศาสตร์ในการชนะทีมชาติจีนได้มากที่สุด
ในฤดูกาล 2559 ปกเกล้าได้ย้ายจากทีม เพื่อนตำรวจ มาร่วมทีม ชลบุรี เอฟซี และฤดูกาล 2560 ปกเกล้าก็ได้ย้ายมาร่วมทีม แบงค็อก ยูไนเต็ด
ผลงานในระดับนานาชาติ.
ปกเกล้า อนันต์ ได้รับการเรียกตัวเข้าร่วมทีมชาติภายใต้การฝึกสอนโดยวินฟรีด เชเฟอร์ สำหรับชุดใหญ่เป็นครั้งแรกในฟุตบอลโลก 2014 รอบคัดเลือก โซนเอเชีย
"รายการคะแนนและผลการทำประตูของไทย"
การทำประตูในระดับนานาชาติ.
นอกจากนี้แล้ว ในกลางปี พ.ศ. 2557 ปกเกล้าได้ถูกส่งตัวไปฝึกซ้อมกับสโมสรฟุตบอลเรดิง ทีมในลีกเดอะแชมเปียนชิพ ของอังกฤษ เป็นเวลา 6 เดือน
มหาวิทยาลัยโรเจอร์ วิลเลียมส์

มหาวิทยาลัยโรเจอร์ วิลเลียมส์  หรือเรียกย่อๆ ว่า RWU คือ มหาวิทยาลัยทางด้านศิลปศาสตร์ของอเมริกา (liberal arts university) ตั้งอยู่บนพื้นที่ 140 เอเคอร์ (0.57 ตารางกิโลเมตร ในเมืองบริสโทล (Bristol) รัฐโรดไอแลนด์ เหนืออ่าว Mt. Hope มหาวิทยาลัยก่อตั้งใน ค.ศ. 1956 และถูกตั้งชื่อตามนักเทววิทยา และผู้ร่วมก่อตั้งรัฐโรดไอแลนด์ นามว่า โรเจอร์ วิลเลียมส์
ประวัติ.
การดำเนินงานของมหาวิทยาลัยเริ่มขึ้นเมื่อ ค.ศ. 1919 เมื่อมหาวิทยาลัยนอร์ทอิสเทิร์น เมืองบอสตัน รัฐแมสซาชูเซตส์ เปิดสาขาวิทยาเขตในอาคารวายเอ็มซีเอ เมืองพรอวิเดนซ์ รัฐโรดไอแลนด์ ใน ค.ศ. 1940 คณะกรรมการวายเอ็มซีเอได้ควบคุมโรงเรียนและสถาบันวายเอ็มซีเอ โดยอนุญาตให้เปิดสอนใน ค.ศ. 1948 และใน ค.ศ. 1956 สถาบันได้รับใบอนุญาตจากรัฐและอนุญาตให้ใช้ชื่อว่า "วิทยาลัยจูเนียร์โรเจอร์ วิลเลียมส์" (Roger Williams Junior College) ระหว่างทศวรรษ 1960 วิทยาลัยโรเจอร์ วิลเลียมส์เริ่มการสอนระดับปริญญาตรี และต้องการขยายวิทยาเขตให้ใหญ่ขึ้น ทางวิทยาลัยซื้อที่ดิน 80 เอเคอร์ ริมทะเล และย้ายวิทยาเขตหลักไปยังเมืองบริสโทลใน ค.ศ. 1969 (ต่อมามีการขยายวิทยาเขต สาขาเมืองพรอวิเดนซ์) ใน ค.ศ. 1989 อธิการบดีคนใหม่ ดร. นาตาล เอ ซิคูโร (Dr. Natale A. Sicuro) เริ่มแผนโรเจอร์ วิลเลียมส์ในทศวรรษ 1990 และเป็นผู้ก่อตั้งคณะนิติศาสตร์ และใน ค.ศ. 1992 ให้มีการเปลี่ยนชื่อใหม่เป็น "มหาวิทยาลัยโรเจอร์ วิลเลียมส์" มหาวิทยาลัยโรเจอร์ วิลเลียมส์หรือ RWU เฉลิมฉลองการก่อตั้งครบรอบ 50 ปี ใน ค.ศ. 2006
วรานิษฐ์ จิราโรจน์เจริญ

วรานิษฐ์ จิราโรจน์เจริญ (ชื่อเดิม: พรรณวรินทร์ ศรีสวัสดิ์) ชื่อเล่น บีม เป็นนักแสดง นางแบบชาวไทย เข้าสู่วงการด้วยการถ่ายมิวสิควีดีโอ และเล่นโฆษณา
ประวัติ.
วรานิษฐ์ จิราโรจน์เจริญ หรือชื่อเดิม "พรรณวรินทร์ ศรีสวัสดิ์", "วรรณวณัช ศรีสวัสดิ์" ชื่อเล่น บีม เกิดในประเทศไทยเมื่อวันที่ 25 ธันวาคม พ.ศ. 2522 เป็นนักแสดงชาวไทย เธอเป็นบุตรสาวของ นายศุภกรณ์ ศรีสวัสดิ์ หรือ ดี๋ ดอกมะดัน นักแสดงตลกชื่อดัง และนางรัตตินันท์ จิราโรจน์เจริญ เธอเป็นลูกสาวคนแรกของครอบครัวและมีน้องสาว 1 คน มนชญา ศรีสวัสดิ์ หรือปัจจุบันชื่อ ชยานิษฐ์ จิราโรจน์เจริญ (ชื่อเล่น เบล) ซึ่งมีอายุห่างกับบีม 5 ปี
เธอจบการศึกษาระดับปริญญาตรี มหาวิทยาลัยกรุงเทพ ปริญญาโท วิทยาลัยนวัตกรรม มหาวิทยาลัยธรรมศาสตร์ สาขาการบริหารงานวัฒนธรรม 
ผลงานชิ้นแรกของเธอถ่ายมิวสิควีดีโอของ ทาทา ยัง เพลง "ขอได้ไหม" ต่อด้วยโฆษณาหลาย ๆ ชิ้น แต่เธอเป็นที่รู้จักกันในการถ่ายแบบชุดว่ายน้ำ
งานบันเทิง.
พรรณวรินทร์ ศรีสวัสดิ์ เข้าวงการจากการถ่ายมิวสิควีดีโอของ ทาทา ยัง ขณะที่มีอายุเพียง 15 ปี มีงานด้านละครโทรทัศน์ เช่น ละครเรื่อง ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3 ต่อด้วยซิตคอมเรื่อง โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3 และละครเรื่อง ผีเพื่อนรัก แสดงคู่กับ นันทศัย พิศลยบุตร ทางช่องไอทีวี ด้านภาพยนตร์มีผลงานสร้างชื่อคือภาพยนตร์เรื่อง 7 ประจัญบาน แสดงเป็น แสงดาว จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย
แก้วมณี วัฒนวรากุล

แก้วมณี วัฒนวรากุล หรือ หงส์ เกิดเมื่อ 10 สิงหาคม พ.ศ. 2534 เป็นนักแสดงชาวไทย มาจากจังหวัดเชียงใหม่
ประวัติ.
แก้วมณี วัฒนวรากุล สาวสวยสุดน่ารักนักแสดงน้องใหม่จากละครรักเรื่อง รักไม่มีวันตาย ในบทบาทของ อโน หงส์เกิดวันที่ 10 สิงหาคม 2534 หงส์เป็นผู้ชนะการประกวดมิสยูทิปปี 2009 ปัจจุบันเธออยู่สังกัดค่ายโพลีพลัส
Chironex fleckeri

Chironex fleckeri (ออกเสียง: "ไค-โร-เน็ก-เฟลค-เคอ-ไร") เป็นแมงกะพรุนจำพวกแมงกะพรุนกล่องที่มีขนาดใหญ่ที่สุดในโลก 
คำว่า "Chironex" มีรากศัพท์จากคำว่า "chiro"  ในภาษากรีก แปลว่า "มือ" กับคำว่า "nex" ภาษาละตินแปลว่า "ความตาย" เมื่อโตเต็มที่ จะมีหนวดมากถึง 60 เส้นซึ่งยืดได้ไกลถึง 3 เมตร มีเมดูซาขนาดเท่าลูกบาสเกตบอล มีดวงตาทั้งหมด 24 ดวงอยู่รอบ ๆ แบ่งเป็น 4 กลุ่ม โดยมีดวงตาหลัก 2 ดวง ดวงหนึ่งอยู่ด้านบนและอีกดวงด้านล่างที่มีลักษณะคล้ายกับดวงตามนุษย์ คือ มีทั้งเลนส์ตา, ม่านตา และตาดำ ซึ่งทำให้เห็นภาพได้ดี สามารถมองภาพในแบบกลับหัวได้ และมองได้รอบทิศ 360 องศา และนับเป็นระบบการมองเห็นที่ดีมากเมื่อเทียบกับสัตว์ไม่มีกระดูกสันหลังจำพวกอื่น ๆ ซึ่งปัจจุบันก็ยังไม่ทราบข้อมูลที่แน่ชัดถึงการทำงานของตา 
ในส่วนของหนวดที่ยาวเมื่อสัมผัสกับสิ่งมีชีวิตอื่น กระเปาะเล็ก ๆ หลายล้านอันซึ่งกระจายอยู่เต็มพื้นผิวของหนวดแต่ละเส้นจะแตกตัวออกแล้วปล่อยเหล็กในออกมาใส่เหยื่อ จากนั้นเหล็กในก็จะทำหน้าที่ฉีดสารพิษเข้าไปในร่างกายของเหยื่อ ด้วยแรงที่มากถึง 1.5 ล้านแรงโน้มถ่วง หากเหยื่อเป็นมนุษย์ พิษจะออกฤทธิ์รุนแรงทำให้เกิดอาการเจ็บปวด และหัวใจหยุดทำงานและคร่าชีวิตเหยื่อได้ภายในเวลาไม่กี่นาที ปกติ แมงกะพรุนกล่องชนิดนี้อาศัยอยู่ในทะเลทางแถบตอนเหนือของออสเตรเลีย โดยอาศัยอยู่ในน้ำตื้นรวมถึงป่าโกงกาง และหลีกเลี่ยงการอาศัยอยู่ในน้ำลึก เช่น เกรตแบร์ริเออร์รีฟเชื่อว่าเข้าไปเพื่อหาอาหารซึ่งเป็นปลา แต่บางครั้งก็อาจถูกกระแสน้ำซัดขึ้นไปในแม่น้ำถ้าระดับน้ำลดต่ำและกระแสน้ำไหลช้า แต่จากการศึกษาพบว่า "Chironex fleckeri" ไม่สามารถที่จะแยกแยะวัตถุที่เป็นสีขาวได้ แต่จะแยกแยะได้ในวัตถุที่เป็นสีดำหรือสีแดง
"Chironex fleckeri" นับเป็นแมงกะพรุนที่มีพิษที่มีอันตรายที่สุดในโลกและมีขนาดใหญ่ที่สุดในโลก มีพิษร้ายแรงกว่าแมงกะพรุนไฟหมวกโปรตุเกสหลายเท่า และมีขนาดใหญ่กว่า "C. yamaguchii" ซึ่งอยู่ในสกุลเดียวกันหลายเท่า และถึงแม้จะตายแล้วก็ยังคงมีพิษอยู่ 
"Chironex fleckeri" จะขยายพันธุ์ในช่วงฤดูหนาว และจะเจริญเติบโตเต็มที่ในช่วงฤดูร้อน ซึ่งเป็นฤดูกาลถัดมา กินปลาเป็นอาหาร ด้วยการแทงเหล็กในให้ปลาเป็นอัมพาต โดยกินปลาได้ถึงมากกว่าน้ำหนักตัวเอง 4 เท่า และเหมือนกับแมงกะพรุนกล่องทั่วไป คือ สามารถว่ายน้ำได้ไม่ใช่ล่องลอยไปตามกระแสน้ำเหมือนแมงกะพรุนจำพวกอื่น ซึ่งมีความเร็วเทียบเท่ากับการว่ายน้ำของมนุษย์ มีการศึกษาพบว่าวัน ๆ หนึ่ง แม้จะว่ายน้ำไกล แต่จะเป็นเส้นทางที่ไม่เป็นเส้นตรง และจะนอนหลับพักผ่อนบนพื้นทะเลในเขตน้ำตื้นในเวลากลางคืน 
ปัจจุบัน หลายพื้นที่ของออสเตรเลีย มีตาข่ายและป้ายเตือนนักท่องเที่ยวที่ลงเล่นน้ำให้ระวัง แต่กระนั้นก็ยังมีบางส่วนที่หลุดรอดตาข่ายนั้นเข้ามาทำอันตรายได้ รวมถึงแมงกะพรุนอิรุคันจิ ซึ่งเป็นแมงกะพรุนกล่องเช่นเดียวกัน แต่มีขนาดเล็กกว่ามากด้วย
มงกุฎพระราชินีเอลิซาเบธ

มงกุฎพระราชินีเอลิซาเบธ  เป็นมงกุฎตัวเรือนทำจากแพลตินัมของสมเด็จพระราชินีเอลิซาเบธ พระราชชนนี ซึ่งเป็นพระอัครมเหสีของสมเด็จพระเจ้าจอร์จที่ 6 และเป็นพระราชมารดาของสมเด็จพระราชินีนาถเอลิซาเบธที่ 2 มงกุฎองค์นี้สร้างขึ้นเพื่อใช้ในพระราชพิธีบรมราชาภิเษกของพระราชสวามีที่เวสต์มินสเตอร์แอบบีย์
ประวัติ.
มงกุฎนี้สร้างโดยผลงานของบริษัท การ์ราร์ด แอน โค ในกรุงลอนดอน ซึ่งถือเป็นบริษัทที่ผลิตมงกุฎของราชวงศ์อังกฤษมายาวนาน และออกแบบอิงจากมงกุฎพระราชินีแมรี ซึ่งทรงโดยสมเด็จพระราชินีแมรี พระอัครมเหสีในสมเด็จพระเจ้าจอร์จที่ 5 แห่งสหราชอาณาจักร ตัวเรือนประกอบด้วยส่วนโค้งจำนวน 2 โค้ง (4 ก้าน) ซึ่งต่างจากมงกุฎพระราชินีแมรี ซึ่งมีถึง 4 โค้ง (8 ก้าน) และยังออกแบบเหมือนกันที่มงกุฎนี้สามารถถอดส่วนโค้งออกที่บริเวณกางเขนแพตตี ทำให้ยังสามารถทรงได้เป็นมงกุฏองค์เล็กแบบไม่มียอด (Circlet) 
อัญมณีที่ตกแต่งนั้น ประกอบด้วย เพชรโคอินัวร์ ขนาด 105 กะรัต (21 กรัม) ประดับอยู่บริเวณกางเขนด้านหน้า ซึ่งเพชรเม็ดนี้ถูกนำมาถวายโดยบริษัทอินเดียตะวันออก และในภายหลังได้กลายมาเป็นส่วนหนึ่งของเครื่องราชกกุธภัณฑ์แห่งสหราชอาณาจักร เมื่อสมเด็จพระราชินีนาถวิกตอเรีย ทรงสถาปนาพระอิสริยยศของพระองค์เป็น "สมเด็จพระจักรพรรดินีแห่งอินเดีย" ในปี ค.ศ. 1877 ส่วนบริเวณกางเขนประดับยอดมงกุฎประดับด้วยเพชรละฮอร์ ซึ่งถูกนำขึ้นถวายโดยบริษัทอินเดียตะวันออก ในปี ค.ศ. 1851 และยังไม่รวมถึงเพชรอีกประมาณ 2,800 เม็ด ซึ่งเพชรประดับส่วนใหญ่นั้นถูกย้ายมาจากมงกุฎส่วนพระองค์องค์เล็กของสมเด็จพระราชินีนาถวิคตอเรีย ส่วนบริเวณฐานของมงกุฎตรงกลางด้านหน้า ประดับด้วยเพชรทรงสี่เหลี่ยมผืนผ้า เรียกว่า "เพชรแห่งตุรกี" ซึ่งนำขึ้นถวายโดยแก่สมเด็จพระราชินีวิกตอเรียโดยสุลต่านแห่งตุรกี ในปี ค.ศ. 1856
การใช้งาน.
ภายหลังจากการสวรรคตของพระราชสวามี สมเด็จพระราชินีเอลิซาเบธ พระราชชนนี ไม่เคยทรงมงกุฎองค์นี้แบบเต็มอีกเลย แต่มักจะทรงเป็นมงกุฎองค์เล็กแทน โดยเฉพาะในพระราชพิธีบรมราชินยาภิเษกของพระราชธิดาของพระองค์ คือ สมเด็จพระราชินีนาถเอลิซาเบธที่ 2 แห่งสหราชอาณาจักร ในปี ค.ศ. 1953
ในพระราชพิธีพระบรมศพของพระองค์ ในปี ค.ศ. 2002 มงกุฎองค์นี้ถูกวางไว้เหนือหีบพระบรมศพ จนเสร็จสิ้นพิธี (ดูภาพประกอบ)
ในปัจจุบัน มงกุฎองค์นี้ถูกเก็บรักษาและจัดแสดงไว้รวมกับเครื่องราชกกุธภัณฑ์แห่งสหราชอาณาจักร ที่หอคอยแห่งลอนดอน
ประพร เอกอุรุ

ประพร เอกอุรุ #เปลี่ยนทาง (1 มิถุนายน พ.ศ. 2510 – 4 กันยายน พ.ศ. 2560) ชื่อเล่น เกม อดีตนักการเมืองชาวไทย อดีตสมาชิกสภาผู้แทนราษฎรจังหวัดสงขลา เขตที่ 5 อดีตกรรมการสมาคมกีฬาจังหวัดสงขลา และอดีตนายกสมาคมประมงจังหวัดสงขลา
ประวัติ.
ประพร เกิดเมื่อวันที่ 1 มิถุนายน พ.ศ. 2510 ที่ตำบลบ้านใหม่ อำเภอระโนด จังหวัดสงขลา มีชื่อเล่น เกม เป็นบุตรนายประเจียด นางอัมพวัลย์ เอกอุรุ ด้านครอบครัวสมรสกับทันตแพทย์หญิงนนทิพา เอกอุรุ มีบุตร 3 คน
สำเร็จการศึกษาปริญญาตรี ศิลปศาสตรบัณฑิต สาขาการจัดการทั่วไป จากวิทยาลัยครูสงขลา และรัฐประศาสนศาสตรมหาบัณฑิต จากมหาวิทยาลัยรามคำแหง
การทำงาน.
หลังจากจบการศึกษา ประพรได้สานต่อกิจการของครอบครัวจนก้าวหน้าต่อเนื่อง จนเป็นประธานกรรมการ บริษัท แอล แอนด์ จี กรุ๊ป จำกัด ประธานกรรมการ บริษัท สมิหลาปลาป่น จำกัด และประธานกรรมการ บริษัท บาตั้ม จำกัด จนได้รับความไว้วางใจให้ทำหน้าที่นายกสมาคมประมงจังหวัดสงขลาอีกหนึ่งตำแหน่ง รวมถึงการเป็นกรรมการสมาคมกีฬาจังหวัดสงขลา
งานการเมือง.
ประพรลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก และได้รับเลือกตั้งติดต่อกัน รวม 3 สมัย
สมาชิกสภาผู้แทนราษฎร.
นายประพร เอกอุรุ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ถึงแก่อนิจกรรม.
ประพร เสียชีวิตอย่างกะหันทันในเวลา 19.30 น. ของวันที่ 4 กันยายน พ.ศ. 2560 ที่ห้องไอซียู โรงพยาบาลสงขลา หลังจากถูกนำตัวส่งโรงพยาบาลจากการช็อกหมดสติอย่างกะทันหันที่บ้านพักส่วนตัว มีพิธีพระราชทานเพลิงศพเมื่อวันที่ 10 กันยายน พ.ศ. 2560 ณ วัดแหลมทราย อำเภอเมืองสงขลา จังหวัดสงขลา
ชัยวุฒิ ผ่องแผ้ว

ชัยวุฒิ ผ่องแผ้ว (เกิด 16 สิงหาคม พ.ศ. 2514) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ 2 สมัย อดีตรองนายกองค์การบริหารส่วนจังหวัดสงขลา สมัยไพเจน มากสุวรรณ์
ประวัติ.
ชัยวุฒิ เกิดเมื่อวันที่ 16 สิงหาคม พ.ศ. 2514 ที่ตำบลพังยาง อำเภอระโนด จังหวัดสงขลา ด้านครอบครัวสมรสกับนางกานต์ธสุ ผ่องแผ้ว มีบุตร-ธิดา 2 คน
สำเร็จการศึกษาระดับมัธยมศึกษา จากโรงเรียนระโนดวิทยา ระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง
งานการเมือง.
ชัยวุฒิ เป็นประธานสมาพันธ์นักศึกษามหาวิทยาลัยรามคำแหง 8 กลุ่มค่ายอาสา และทำงานการเมืองกับพรรคประชาธิปัตย์มานานกว่า 10 ปี เป็นหัวหน้าทีมอาสาสมัครรณรงค์เลือกตั้งทั้งสข.-สส.ของพรรค ก่อตั้งศูนย์ประสานงานพรรคประชาธิปัตย์ เขตจตุจักร ปี 2539 เคยเป็นทั้งยุวประชาธิปัตย์ เป็นผู้ช่วยให้กับสาวิตต์ โพธิวิหค และอาทิตย์ อุไรรัตน์
เป็นผู้อำนวยการการเลือกตั้งซ่อม สส.เขต 3 เมื่อปี 2547 และเลือกตั้งปี 2550 เป็นผอ.เลือกตั้งเขต 2 สงขลา ของพรรค เป็นที่ปรึกษากิตติมศักดิ์ประจำคณะกรรมาธิการ การกฎหมาย การยุติธรรม และสิทธิมนุษยชน สภาผู้แทนราษฎร ประธานสาขาพรรคประชาธิปัตย์จังหวัดสงขลา และเลขานุการส่วนตัวถาวร เสนเนียม อดีต รมช.มหาดไทย
ชัยวุฒิ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2552 สังกัดพรรคประชาธิปัตย์ แทนวินัย เสนเนียม ที่เสียชีวิตลง ซึ่งได้รับเลือกตั้งเป็นครั้งแรก ก่อนที่จะได้รับเลือกอีกครั้ง ใน พ.ศ. 2554
เขาลงสมัครรับเลือกตั้งในพื้นที่จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ก่อนที่จะได้รับการแต่งตั้งเป็นรองนายกองค์การบริหารส่วนจังหวัดสงขลา ใน พ.ศ. 2563 และลาออกในปี 2566
สมาชิกสภาผู้แทนราษฎร.
ชัยวุฒิ ผ่องแผ้ว ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ภิรพล ลาภาโรจน์กิจ

ภิรพล ลาภาโรจน์กิจ (เกิด 30 มิถุนายน พ.ศ. 2519) ชื่อเล่น หมิง อดีตสมาชิกสภาผู้แทนราษฎรจังหวัดสงขลา 1 สมัย สังกัดพรรคประชาธิปัตย์
ประวัติ.
ภิรพล เกิดเมื่อวันที่ 30 มิถุนายน พ.ศ. 2519 ที่ตำบลหาดใหญ่ อำเภอหาดใหญ่ จังหวัดสงขลา เป็นบุตรนายลาภศักดิ์ นางสุไหม ลาภาโรจน์กิจ ด้านครอบครัวสมรสกับนางพัชรินทร์ ลาภาโรจน์กิจ มีบุตร 2 คน 
สำเร็จการศึกษาระดับมัธยมศึกษา จากโรงเรียนหาดใหญ่วิทยาลัย ปริญญาตรี สาขาบริหารธุรกิจ จากมหาวิทยาลัยสงขลานครินทร์ ปริญญาโท 2 สาขา คือ MBA University of liverpool และ Master of Science Finance จาก Lancaster University ประเทศอังกฤษ
งานการเมือง.
อดีตเคยเป็นพนักงานรัฐวิสาหกิจ ที่ บริษัท ปตท. จำกัด (มหาชน) ภิรพล ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก 
สมาชิกสภาผู้แทนราษฎร.
ภิรพล ลาภาโรจน์กิจ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
มงกุฎพระราชินีอเล็กซานดรา

มงกุฎพระราชินีอเล็กซานดรา  คือมงกุฎพระอัครมเหสีของสมเด็จพระราชินีอเล็กซานดรา พระอัครมเหสีในสมเด็จพระเจ้าเอ็ดเวิร์ดที่ 7 แห่งสหราชอาณาจักร ผลิตเพื่อใช้ในพระราชพิธีบรมราชาภิเษกของพระราชสวามีในปี ค.ศ. 1902
ประวัติ.
ภายหลังจากการสวรรคตของสมเด็จพระราชินีนาถวิกตอเรียในปี ค.ศ. 1901 ถือเป็นการปิดฉากลงของยุคสมัยที่ปราศจากพระอัครมเหสีของสหราชอาณาจักร ตั้งแต่สมัยเจ้าชายอัลเบิร์ต พระราชสวามีซึ่งไม่ได้ถูกเข้าพิธีสวมมงกุฎในฐานะของพระราชสวามี ตามธรรมเนียมแล้ว พระอัครมเหสีจะต้องถูกสถาปนาโดยพระราชพิธีสวมมงกุฎด้วยมงกุฎพระราชินีแมรีแห่งโมดีนา อย่างไรก็ตามในปี ค.ศ. 1831 สมเด็จพระราชินีแอเดเลดในสมเด็จพระเจ้าวิลเลียมที่ 4 ได้เข้าพิธีสวมมงกุฎด้วยมงกุฎองค์ใหม่ ซึ่งประกอบด้วยส่วนโค้ง 2 โค้ง (4 ก้าน) และมีขนาดเล็กกว่า ซึ่งตั้งชื่อว่า "มงกุฎพระราชินีอเดลเลด" เนื่องจากมงกุฎพระราชินีแมรีแห่งโมดีนานั้นเก่าและล้าสมัยเกินไป
ในปี ค.ศ. 1902 ได้มีการตัดสินว่าจะไม่ใช้ทั้งมงกุฎพระราชินีแมรีแห่งโมดีนา และมงกุฎพระราชินีอเดลเลด สำหรับพระราชพิธีบรมราชาภิเษกของพระอัครมเหสีพระองค์แรกในรอบเจ็ดสิบปีของสหราชอาณาจักร จึงทรงให้จัดทำมงกุฎพระอัครมเหสีขึ้นใหม่หนึ่งองค์ ซึ่งตั้งชื่อตามสมเด็จพระราชินีว่า "มงกุฎพระราชินีอเล็กซานดรา"
รูปแบบ.
มงกุฎองค์นี้ถูกสร้างอย่างแตกต่างจากมาตรฐานของมงกุฎแบบอังกฤษอย่างมาก โดยไปในแนวทางของมงกุฎแบบยุโรปมากกว่า โดยเฉพาะอย่างยิ่งจำนวนของส่วนโค้ง ซึ่งมีถึง 4 โค้ง หรือ 8 ก้าน โดยก้านกลางด้านหน้านั้นถูกเชื่อมด้วยกางเขนแพตตีซึ่งด้านหน้านั้นประดับด้วยเพชรโคอินัวร์ ยังไม่รวมถึงอัญมณีต่าง ๆ อีกถึง 3,600 เม็ด สลับกับตราดอกลิลลี หรือเฟลอร์เดอลีส บนยอดมงกุฎเป็นลูกโลกและกางเขนแพตตี ต่อมาในภายหลังมงกุฎพระราชินีแมรี และมงกุฎพระราชินีเอลิซาเบธ ทั้งสององค์นั้นถูกออกแบบให้สามารถถอดก้านออกจากตัวฐานได้สำหรับสวมใส่เป็นมงกุฎแบบที่ไม่มียอด (Circlet)
หลังจากเสด็จสวรรคตแล้ว มงกุฎองค์นี้ไม่ได้ถูกใช้โดยพระราชินีพระองค์ถัดมา เนื่องจากมีการสร้างขึ้นใหม่สำหรับสมเด็จพระราชินีแมรี ในปี ค.ศ. 1911 และสมเด็จพระราชินีเอลิซาเบธ ในปี ค.ศ. 1937 ซึ่งอัญมณีชิ้นสำคัญ ๆ นั้นจะถูกย้ายมาประดับและแทนที่ด้วยของเทียมแทน
เตมี คุปต์ธนโรจน์

เตมี คุปต์ธนโรจน์ หรือ คิว (27 ธันวาคม 2529 —) เป็นดีเจ พิธีกร นักแสดงชาวไทย กรุ๊ปเลือด O การศึกษา มัธยมศึกษา อัสสัมชัญพาณิชยการ อุดมศึกษา มหาวิทยาลัยอัสสัมชัญ คณะนิเทศศาสตร์ เป็นดีเจทางคลื่นซี้ดเอฟเอ็ม 97.5 มีผลงานละคร, ถ่ายแบบ, มิวสิกวิดีโอ
ด้านชีวิตส่วนตัว เคยคบหาดูใจอยู่กับนภัสสร บุรณศิริ หรือโมเม นักร้อง, นักแสดง, ดีเจชาวไทย ซึ่งอายุมากกว่าคิว 6 ปีโดยทั้งคู่ได้คบหาดูใจกันมาแค่ 3 ปี สาเหตุของการเลิกราคือ เนื่องจากทัศนคติที่ไม่ตรงกัน